Diari Oficial de la Generalitat Valenciana


Sumari del DOGV 7802, del 10-06-2016 (2016/4287)

RESOLUCIÓ de 8 de juny de 2016, del director general de Relacions amb les Corts, per la qual es disposa la publicació de l'acord de pròrroga d'un any entre el Ministeri de Sanitat, Serveis Socials i Igualtat i la Generalitat per a fixar les condicions de l'adquisició de vacunes de la grip estacional per a la campanya 2016-2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4287


Data del document
:   08-06-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 de juny de 2016, del director general de Relacions amb les Corts, per la qual es disposa la publicació de l'acord de pròrroga d'un any entre el Ministeri de Sanitat, Serveis Socials i Igualtat i la Generalitat per a fixar les condicions de l'adquisició de vacunes de la grip estacional per a la campanya 2016-2017. [2016/4287]  
El Ministeri de Sanitat, Serveis Socials i Igualtat i la Generalitat han subscrit, prèvia tramitació reglamentària, el dia 15 de febrer de 2016, l'acord de pròrroga d'un any per a fixar les condicions de l'adquisició de vacunes de la grip estacional per a la campanya 2016-2017.  
  
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú procedix la publicació en el Diari Oficial de la Comunitat Valenciana del acord esmentat, que ha quedat inscrit en el Registre de Convenis de la Generalitat amb el número 362/2016 i que figura com a annex d'esta resolució.  
  
València, 8 de juny de 2016.- El director general de Relacions amb les Corts: Antonio Torres Salvador.  
  
Acord de pròrroga d'un any entre el Ministeri de Sanitat, Serveis Socials i Igualtat i la Generalitat Valenciana per a fixar les condicions de l'adquisició de vacunes de la grip estacional per a la campanya 2016-2017  
  
València, 15 de febrer de 2016  
  
Reunits  
Alfonso Alonso Aranegui, ministre de Sanitat, Serveis Socials i Igualtat, càrrec que ocupa en virtut del nomenament efectuat pel Reial Decret 1002/2014, de 2 de desembre, actuant en l'exercici de la competència atribuïda per l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
  
Carmen Montón Giménez, consellera de Sanitat Universal i Salut Pública, en representació de la Generalitat, anomenada pel Decret 8/2015, de 29 de juny, del president de la Generalitat, pel qual s'anomenen vicepresidenta, consellers, secretària i portaveu del Consell, d'acord amb el que disposen els articles 17.f i 28.g de la Llei 5/1983, de 30 de desembre, de la Generalitat, del Consell, en l'article 6.3 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en relació amb l'article 4 del Decret 156/2015, de 18 de setembre, del Consell, pel que aprova el Reglament orgànic i funcional de la Conselleria de Sanitat Universal i Salut Pública i facultada per a la firma del present acord de pròrroga per acord del Consell a la data 12 de febrer de 2016.  
  
Les parts es reconeixen capacitat legal suficient per a subscriure el present Acord de pròrroga i a aquest efecte,  
  
Exposen  
1. Que el 2 d'abril de 2015, les parts van subscriure un acord amb l'objecte d'articular la vinculació voluntària de la Generalitat Valenciana, a l'acord marc per a la selecció de subministradors de vacunes enfront de la grip estacional per a diversos òrgans de contractació de l'Administració General d'Estat, l'Institut Nacional de Gestió Sanitària (INGESA), comunitats autònomes i les ciutats de Ceuta i Melilla, tramitat pel Ministeri de Sanitat, Serveis Socials i Igualtat.  
2. Que la clàusula cinquena d'aquest acord estipula que la durada de l'acord serà coincident amb la durada de l'acord marc, un any amb possibilitat de prorrogar-se per un any més per acord mutu de les parts, amb efectes des de la seua firma.  
3. Que ambdues parts estan interessades a prorrogar-lo un any, d'acord amb les següents  
  
  
Clàusules  
  
Primera  
Es prorroguen per un any els efectes de l'acord entre el Ministeri de Sanitat, Serveis Socials i Igualtat i la Generalitat Valenciana, per a fixar les condicions de l'adquisició de vacunes enfront de la grip estacional.  
  
  
Segona  
Els contractes derivats de subministrament de vacunes que hauran d'ajustar-se a aquesta pròrroga són els especificats en l'annex I.  
  
Tercera  
La present pròrroga no comporta cap compromís de despesa, si bé existiran posteriorment obligacions econòmiques derivades dels contractes específics que formalitzaran els diferents òrgans de contractació.  
  
La present pròrroga produirà efectes des de la seua firma.  
  
I en prova de conformitat, es formalitza i es firma la present pròrroga per duplicat i a un sol efecte, en el lloc i la data indicats en l'encapçalament.  
  
Pel Ministeri de Sanitat, Serveis Socials i Igualtat: Alfonso Alonso Aranegui.  
Per la Generalitat Valenciana: Carmen Montón Giménez.  
  
  
ANNEX I  
  
Comunitat autònoma Lot 1 Lot 2 Lot 3  
Aragó 788.535 90.000 50  
Astúries 797.827 12.000 0  
Balears 929.878 5.500 5.000  
Cantàbria 856.227 6.900 50  
C. i Lleó 90.192 978.146 245.093  
C. La Manxa 432.566 0 0  
C. Valenciana 713.988 0 85.000  
Extremadura 21.842 752.000 100  
Galícia 929.278 891.000 100  
Madrid 478.699 626.000 0  
Múrcia 381.301 39.355 710  
Navarra 732.149 0 500  
La Rioja 65.000 0 0  
Ceuta 1.500 4.500 4.500  
Melilla 1.000 4.000 3.000  
INGESA 55 0 0  
IIPP 7.400 0 0  
Min. Defensa 14.000 1.000 0  
MSSSI 400 0 0  
Total 2.034.895 1.895.163 277.600